**CONTRACT DE LUCRĂRI**

**nr.** **25215/07.04.2020**

În temeiul Legii 98/2016 privind achiziţiile publice s-a încheiat prezentul contract de lucrări

**între**:

|  |
| --- |
| **MUNICIPIUL ARAD**, cu sediul în B-dul Revoluţiei nr. 75, telefon 0257/281850, fax 0257/284744, cod fiscal 3519925, cont RO42TREZ24A740600200130X, deschis la Trezoreria Municipiului Arad, **reprezentată prin dl. BIBART CALIN – Primar și dna. Claudia Grozavu, Director economic** |

în calitate de **ACHIZITOR**,pe de o parte, **şi**

|  |
| --- |
| **SC TANSSAM SRL**. |

în calitate de **EXECUTANT**, pe de altă parte.

***2. Definiţii***

2.1 În prezentul contract următorii termeni vor fi interpretaţi astfel:

* + - * 1. ***contract*** – reprezintă prezentul contract şi toate Anexele sale;
        2. ***achizitor şi executant*** - părţile contractante, aşa cum sunt acestea numite în prezentul contract;
        3. ***preţul contractului*** - preţul plătibil executantului de către achizitor, în baza contractului pentru îndeplinirea integrală şi corespunzătoare a tuturor obligaţiilor sale, asumate prin contract;
        4. ***amplasamentul lucrării*** *-* locul unde executantul execută lucrarea;
        5. ***forta majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevazut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunţiativă.Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.
        6. *zi* - zi calendaristică; *an* - 365 zile.

**3. *Interpretare***

3.1În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

**4. *Obiectul principal al contractului***

4.1 Executantul se obligă să execute şi să finalizeze lucrări de **“Lucrări d****e întreținere a albiilor, malurilor și podețelor pentru canalele deschise şi curățarea luciurilor de apă stătătoare din municipiului Arad*”*,** în conformitate cu obligaţiile asumate prin prezentul contract.

4.2 Achizitorul se obligă să plătească executantului contravaloarea lucrărilor executate, în limita sumei prevazute la punctul 5.

***5*. *Preţul contractului***

5.1 Preţul convenit pentru îndeplinirea contractului, plătibil executantului de către achizitor,

pentru lucrările cuprinse în caietul de sarcini, este pana la concurenta sumei de **58.823,53** lei fără TVA, **70.000,00 lei cu TVA**, in conformitate cu tarifele ofertate.

5.2 Plata lucrărilor se va face prin virament din Bugetul Consiliului Local al Municipiului Arad pe anul 2020 - Cap. 74.02.06 - Protecţia Mediului, art.20.01.30.

***6. Durata contractului***

6.1 Durata prezentului contract este cu începere de la data semnării acestuia, până la data de 31.12.2020 inclusiv.

***7. Executarea contractului***

7.1 Executarea contractului începe la data semnării contractului de lucrări.

***8. Documentele contractului***

8.1 Documentele contractului si ordinea de precedenta in interpretarea acestora:

a) Caietul de sarcini: 14360/25.02.2020;

b) Propunere tehnică nr. nr. 20964/17.03.2020;

c) Propunere financiară nr. 20964/17.03.2020.

***9. Obligaţiile principale ale executantului***

9.1 **–** (1) Executantul are obligaţia de a executa şi finaliza lucrările cu atenţia şi promptitudinea cuvenită, în concordanţă cu obligaţiile asumate prin contract.

(2) Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive, cerute de şi pentru contract, în masura în care necesitatea asigurării acestora este prevăzută în contract sau se poate deduce în mod rezonabil din contract.

9.2. Executantul nu va fi răspunzător pentru proiectul şi caietele de sarcini care nu au fost întocmite de el.

9.3 (1) Executantul are obligaţia de a respecta şi executa dispoziţiile achizitorului privitoare la orice problemă, menţionată sau nu în contract, referitoare la lucrare. În cazul în care executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.

(2) În cazul în care respectarea şi executarea dispoziţiilor prevăzute la alin.(1) determină dificultăţi în execuţie care generează costuri suplimentare, această situație va fi discutată cu achizitorul, iar acoperirea respectivelor costuri se va face doar în urma exprimării acordului scris al achizitorului.

9.4 Pe parcursul execuţiei lucrărilor, executantul are obligaţia:

de a lua toate măsurile pentru asigurarea tuturor persoanelor a căror prezenţă pe terenul unde se desfășuară lucrarea este autorizată şi de a menţine lucrările (atât timp cât acestea nu sunt finalizate) în starea de ordine necesară evitării oricărui pericol pentru respectivele persoane;

de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor;

de a lua toate măsurile rezonabil necesare pentru a proteja mediul şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.

9.5 Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă de la data primirii ordinului de începere a lucrării până la data semnării procesului verbal de recepţie a lucrării.

9.6 (1) Pe parcursul execuţiei lucrărilor, executantul are obligaţia, în măsura permisă de respectarea prevederilor contractului, de a nu stânjeni inutil sau în mod abuziv:

a) confortul riveranilor, sau

b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricarei alte persoane.

(2) Executantul va despăgubi achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legătură cu obligaţia prevăzută la alin.(1), pentru care responsabilitatea revine executantului.

9.7 Executantul are obligaţia de a utiliza în mod rezonabil căile de acces spre lucrare.

***10. Obligaţiile achizitorului***

10.1 La începerea lucrărilor achizitorul are obligaţia de a obţine toate autorizaţiile şi avizele necesare execuţiei lucrărilor.

10.2 Achizitorul are obligaţia de a pune la dispoziţia executantului întreaga documentaţie necesară pentru execuţia lucrărilor contractate, fără plată.

10.3 Achizitorul este pe deplin responsabil de exactitatea documentelor şi a oricăror alte informaţii furnizate executantului precum şi pentru dispoziţiile date.

***11.* *Sancţiuni pentru neîndeplinirea culpabilă a obligaţiilor***

11.1În cazul în care, din vina sa exclusivă, executantul nu reuşeşte să-şi îndeplinească obligaţiile asumate prin contract, atunci achizitorul este îndreptăţit de a deduce ca penalităţi, o sumă echivalentă cu 0,03%/zi din plata neefectuată.

11.2 În cazul în care achizitorul nu onorează facturile în termenul de 60 zile de la data primirii acestora, atunci acesta are obligaţia de a plăti, ca penalităţi, o sumă echivalentă cu 0,03%/zi din plata neefectuată.

11.3 Nerespectarea obligaţiilor asumate prin prezentul contract de către una dintre părti, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

11.4 Achizitorul îşi rezervă dreptul de a renunţa oricând la contract, printr-o notificare scrisă adresată executantului fără nici o compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

11.5 Autoritatea contractantă are dreptul de a denunţa unilateral prezentul contract în perioada de valabilitate a acestuia în următoarele situații:

a) contractantul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164 – 167 din Legea 98/2016 privind achizițiile publice;

b) dacă contractantul încalcă grav obligaţiile care rezultă din legislaţia europeană relevantă şi această încălcare a fost constatată printr-o decizie a Curţii de Justiţie a Uniunii Europene.

***12. Garanţia de bună execuţie a contractului***

12.1 (1) Executantul se obligă să constituie garanţia de bună execuţie a contractului, în cuantum de 5% din valoarea fără TVA a contractului, respectiv suma de **2.941,18 lei**.

Modul de constituire a garanţiei de bună execuţie : garanţia de bună execuţie se constituie prin reţineri succesive din facturile depuse spre decontare la autoritatea contractantă, reţineri care vor fi virate în contul de garanţii comunicat de către ofertantul câştigător cu ocazia semnării contractului. Suma minimă depusă la constituirea contului nu poate fi mai mică de 0.5% din valoarea fără TVA a contractului, adică 294,12 lei.

Pe parcursul îndeplinirii contractului, autoritatea contractantă urmează să alimenteze acest cont prin reţineri succesive din sumele datorate şi cuvenite contractantului, până la concurenţa sumei stabilite drept garanţie de bună execuţie în documentaţia de atribuire. Din contul de disponibil deschis la Trezoreria Municipiului Arad pe numele contractantului se vor dispune plăţi atât de către contractant, cu avizul scris al autorităţii contractante care se prezintă unităţii Trezoreriei Municipiului Arad, cât şi de Trezoreria Municipiului Arad la solicitarea scrisă a autorităţii contractante în favoarea căreia este constituită garanţia de bună execuţie. Autoritatea contractantă are dreptul de a emite pretenţii asupra garanţiei de bună execuţie, oricând pe parcursul îndeplinirii contractului, în limita prejudiciului creat, în cazul în care contractantul  nu îşi îndeplineşte obligaţiile asumate prin contract. Anterior emiterii unei pretenţii asupra garanţiei de bună execuţie autoritatea contractantă are obligaţia de a notifica pretenţia contractantului, precizând obligaţiile care nu au fost respectate. Garanţia de bună execuţie se restituie după cum urmează:

-  70% din valoarea garanției în termen de 14 zile de la data încheierii procesului verbal de recepție la terminarea lucrărilor, dacă nu a ridicat până la acea dată pretenții asupra ei, iar riscul pentru vicii ascunse este minim;

-  restul de 30% din valoarea garanției în maxim 14 zile de la data recepţiei finale.

***13.******Începerea şi execuţia lucrărilor***

13.1 (1) Executantul are obligaţia de a începe lucrările la momentul emiterii ordinului de începere a lucrărilor / comenzii.

13.2 **–** (1)Lucrările trebuie să fie terminate la data stabilită în comandă.

(2) În cazul în care executantul întârzie începerea lucrărilor sau dacă nu îşi îndeplineşte îndatoririle, achizitorul este îndreptăţit să-i fixeze executantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit îi va rezilia contractul.

13.3 Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract.

***14. Întârzierea şi sistarea lucrărilor***

14.1 Nu se acceptă prelungirea duratei contractului, cu excepţia cazurilor de forţă majoră.

14.2 În cazul în care lucrările se suprapun peste sezonul de iarnă și dacă temperaturile sunt negative astfel încât nu permit execuția anumitor categorii de lucrări, conform Normativului C16/84 privind realizarea lucrărilor pe timp friguros, acestea se sistează. Notificarea privind sistarea se face de către achizitor și se va evidenția clar perioada de sistare a lucrărilor. Reluarea execuției lucrărilor se face de asemenea prin noficare din partea achizitorului. Execuția lucrărilor se va încadra în durata stabilită conform clauzei 6.1.

***15. Finalizarea lucrărilor***

15.1 – Ansamblul lucrărilor sau, dacă este cazul, oricare parte a lor, prevăzută a fi finalizată într-un termen stabilit, trebuie finalizat în termenul convenit, termen care se calculează de la data începerii lucrărilor.

***16. Modalităţi de plată***

16.1 Plata facturilor pentru lucrările executate, depuse la Registratura Primăriei Municipiului Arad, se va face în termen de 30 de zile de la data înregistrării acestora, fără posibilitatea de a solicita majorări/penalităţi de întârziere.

16.2 Daca achizitorul nu onorează facturile în termen de 60 de zile, atunci executantul are dreptul de a sista executarea lucrărilor sau de diminua ritmul execuţiei lucrărilor. Imediat ce achizitorul îşi onorează restanţa, executantul va relua executarea lucrărilor în cel mai scurt timp posibil.

16.3 (1) Plăţile parţiale trebuie să fie făcute, la cererea executantului, la valoarea lucrărilor executate conform contractului şi în cel mai scurt timp posibil. Lucrările executate trebuie să fie dovedite ca atare printr-o situaţie de lucrări provizorii, întocmită astfel încât să asigure o rapidă şi sigură verificare a lor. Din situaţiile de lucrări provizorii achizitorul va putea face scăzăminte pentru serviciile făcute executantului şi convenite cu acesta. Alte scăzăminte nu se pot face decât în cazurile în care ele sunt prevăzute în contract sau ca urmare a unor prevederi legale.

***17. Ajustarea preţului contractului***

17.1 Pentru lucrările executate, plătile datorate de achizitor executantului sunt cele declarate în propunerea financiară, anexă la contract.

17.2 Preţul contractului nu se actualizează.

***18. Amendamente***

18.1 Cu excepţia clauzei 5 si 6, părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

***19. Forţa majoră***

19.1 – Forţa majora este constatată de o autoritate competentă.

19.2 – Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

19.3 – Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

19.4 – Partea contractantă care invoca forţa majoră are obligaţia de a notifica celeilalte părti, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

19.5– Dacă forţa majoră acţionează sau se estimează că va acţiona o perioada mai mare de 6 luni, fiecare parte va avea dreptul să notifice celeilaltepărţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

***20. Soluţionarea litigiilor***

20.1 – Achizitorul şi executantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

20.2 – Dacă, după 15 zile de la începerea acestor tratative neoficiale, achizitorul şi executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţionezede de către instanţele judecatoreşti din România.

***21. Limba care guvernează contractul***

21.1 – Limba care guvernează contractul este limba română.

***22. Comunicari***

22.1 – (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

22.2 Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

***23. Legea aplicabilă contractului***

23.1 Contractul va fi interpretat conform legilor din România.

Părţile au înţeles să încheie prezentul contract în trei exemplare, unul pentru executant şi două pentru achizitor.

|  |  |
| --- | --- |
| **MUNICIPIUL ARAD** | **SC TANSSAM SRL** |
| **PRIMAR,** | **ADMINISTRATOR** |
| Laurentiu Calin Bibart |  |
|  |  |
|  |  |
|  |
|  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |